Document ID: /roh_data/filtered/fineweb-2-filterrobots_roh.jsonl.gz/58181

Suenter la cursa rapida dals umens ha er il slalom gigant da las dunnas stuì vegnir ditg giu pervi dal vent. Problems chaschunan però er las temperaturas da passa minus 20 grads a la partenza. Enstagl da glindesdi ha il slalom gigant da las dunnas ussa lieu la gievgia. Ils responsabels han spustà la cursa pia sin il medem di sco la cursa rapida dals umens.
Program da gievgia:
- slalom gigant dunnas - prim percurs a las 01:30 uras (temp svizzer)
- cursa rapida dals umens a las 03:00 uras
- slalom gigant dunnas - segund percurs a las 05:15 uras
Sco motiv per il spustament han ils responsabels inditgà sco gia il di avant il vent burascus. Per blers n'è la decisiun betg stada ina gronda surpraisa.
RR novitads 06:00